Diari Oficial de la Generalitat Valenciana


Sumari del DOGV 8352, del 01-08-2018 (2018/7129)

RESOLUCIÓ de 13 de juliol de 2018, de la Conselleria d'Educació, Investigació, Cultura i Esport, per la qual es modifica l'autorització del centre autoritzat d'ensenyaments artístics professionals de Música Santa Cecilia, de Cullera.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7129


Data del document
:   13-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 13 de juliol de 2018, de la Conselleria d'Educació, Investigació, Cultura i Esport, per la qual es modifica l'autorització del centre autoritzat d'ensenyaments artístics professionals de Música Santa Cecilia, de Cullera. [2018/7129]  
L'expedient número 2017/297 ha sigut iniciat a instàncies del representant de la titularitat del Centre autoritzat Santa Cecilia, número de codi 81440000, de Cullera, per a la sol·licitud de modificació de la seua autorització per ampliació de les especialitats de Cant i Guitarra.  
  
Vist l'informe favorable de 5 d'abril de 2018, de la direcció general competent en l'ordenació dels ensenyaments de règim especial, respecte al compliment de l'especialitat sol·licitada.  
Vista l'informe favorable de la Inspecció d'Educació respecte al professorat i a les titulacions respectives per a impartir les especialitats sol·licitades, de conformitat amb la normativa aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; els articles 10 i 11 del Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació; el Reial decret 321/1994, de 25 de febrer, sobre autorització a centres docents privats per a impartir ensenyaments artístics, i el Decret 158/2007, de 21 de setembre, del Consell, pel qual s'estableix el currículum dels ensenyaments professionals de música.  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i el Decret 186/2017, de 18 de desembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Modificar l'autorització del centre que s'indica a continuació en els termes que s'hi especifiquen:  
Codi: 90015750.  
Denominació genèrica: centre autoritzat d'ensenyaments artístics professionals de Música.  
Denominació específica del centre: Santa Cecilia.  
Titularitat: Associació Societat Musical Instructiva Santa Cecilia.  
Domicili: c/ del Riu, número 7.  
Localitat: Cullera (46966).  
Província: València.  
Modificació que s'autoritza:  
Ampliació de les especialitats de Cant i Guitarra en els ensenyaments professionals.  
El centre impartirà, a més, els ensenyaments que ja té autoritzats en resolucions anteriors, sense variació en els llocs escolars.  
  
Segon  
Qualsevol modificació dels termes d'aquesta resolució requerirà la preceptiva autorització de l'Administració educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics s'han de considerar referits al curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà que es notifique.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà que es notifique.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 13 de juliol de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.